CELEX: C2007/223/26
Language: da
Date: 2007-09-22 00:00:00
Title: Sag T-287/07: Sag anlagt den 25. juli 2007 — cApStAn mod Kommissionen

22.9.2007   
            
            
               DA
            
            
               Den Europæiske Unions Tidende
            
            
               C 223/16
            
         Sag anlagt den 25. juli 2007 — cApStAn mod Kommissionen
   (Sag T-287/07)
   (2007/C 223/26)
   Processprog: fransk
   Parter
   
      Sagsøger: cApStAn Sprl (Bruxelles, Belgien) (ved avocat J. Bublot)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens afvisningsbeslutning annulleres.
            
         Søgsmålsgrunde og væsentligste argumenter
   Sagsøgeren har med dette søgsmål nedlagt påstand om annullation af Kommissionens beslutning af 22. maj 2007, hvorved denne afviste sagsøgerens bud afgivet som led i udbudsproceduren »Efterredigering — PER 2007« (1), eftersom det ikke var godtgjort, at sagsøgeren havde erfaring inden for området.
   Sagsøgeren har til støtte for sin påstand om annullation af den anfægtede beslutning gjort gældende, at Kommissionen har anlagt en åbenbar urigtig forståelse af selskabets bud, eftersom udbuddet netop vedrørte sagsøgerens virkeområde. Sagsøgeren har gjort gældende, at selskabet har angivet dette i sit bud. Sagsøgeren har ligeledes anført, at Kommissionen allerede havde givet selskabet tilslag på en offentlig aftale inden for området, og at der aldrig var rejst tvivl om de ydelser, det havde leveret i denne forbindelse.
   Sagsøgeren har endvidere gjort gældende, at den anfægtede beslutning indeholder en åbenbar urigtig begrundelse, og at dette betyder, at beslutningen ikke er begrundet.
   
      (1)  EUT 2007/S 21-023949.